Is lag regtig die beste medisyne?(Foto: Stormy All/Unsplash) Soms kan jy jou lag nie hou nie, jy lag in jou vuis (stil-stil lag), dat ander jou kleintongetjie kan sien (hartlik lag) of jy lag jou ŉ boggel met ŉ skuifraam (hard lag). ŉ Mens is partykeer dik van die lag en wanneer jy sukkel om jou lag te hou, dan proes ŉ mens, of die emosie kry die oorhand en jy bars uit van die lag. Die Engelse digter en dramaturg, William Shakespeare, het op ŉ keer gesê: “Hulle wat lag, wen.” Talle mediese studies is dit eens dat lag natuurlike medisyne vir jou geestesgesondheid is en uiteindelik ook ŉ geneesmiddel vir stresverligting. In ŉ artikel deur Robinson, Smith en Segal (2021) op helpguide.org hou lag verskeie voordele in: Dit versterk jou immuunstelsel, gee jou gemoed ŉ hupstoot, help jou om van woede ontslae te raak en dit verskans jou teen die nadelige invloed van spanning. Wanneer jy begin lag, verlig dit nie net jou gemoed nie, dit het ook ŉ invloed op jou liggaam. Op kort termyn het dit die volgende uitwerking: Bykomend tot die korttermynvoordele hou lag ook op lang termyn bepaalde voordele in. Dit sluit onder meer die volgende in: Robinson, Smith en Segal (2021) meen ŉ noodsaaklike bestanddeel om jou sin vir humor te ontwikkel, is om jouself nie te ernstig op te neem nie. Hier is ŉ paar wenke wat jou sal help om meer te lag: Bykomende bronne: HelpGuide, Mayo Clinic, WebMD en Psychiatry Advisor. Ter viering van Maroela Media se tiende verjaardag in 2021 is ons op soek na die Grootste Afrikaanse Grap van Alle Tye. Boonop staan jy die kans om een van twee vakansies na Mauritius te wen met die komplimente van World Leisure Holidays*! Kom lees meer oor dié kompetisie hier op Maroela Media.